cyanic-selkie/wikianc huggingface dataset:
סיידי אמריקאן
פעילותה כמנכ"לית המועצה הלאומית של נשים יהודיות
בשנת 1905 בעקבות מאבק פנים ארגוני על הנהגת "המועצה הלאומית של נשים יהודיות" פרשה חנה סולומון מנשיאות המועצה, במקומה מונתה פאולין הנואר רוזנברג, נציגה מפיטסבורג וסיידי אמריקאן הפכה למנכ"לית המועצה ולעובדת הבכירה הראשונה בשכר במועצה. סולומון מונתה לנשיאה של כבוד במועצה.אמריקאן כיהנה כמנכ"לית של המועצה הארצית בין השנים 1905–1914, במקביל לתפקיד זה המשיכה לכהן כנשיאת הסניף הניו יורקי, בתפקיד התנדבותי. היא הפכה את המאבק בסחר בנשים גם לנושא המרכזי של "המועצה הלאומית". אחת הפעולות במסגרת המאבק הייתה הצבת סוכני נמל עוד באליס איילנד במטרה לאתר נערות בסיכון ולסייע להן ולספק להן הגנה. סביב נושא זה יצרה אמריקאן שיתופי פעולה עם ארגוני רווחה שונים בניו יורק ובערים אחרות בארצות הברית, לאו דווקא יהודים, וכן עם ה"אגודה היהודית להגנת נערות ונשים" (Jewish Association for Protection of Girls and Women) באנגליה. נשות המועצה הובילו באמריקה את המאבק נגד סחר בנשים ואמריקאן אף יצגה את המועצה בכנס היהודי העולמי למניעת סחר בנשים בלונדון בשנת 1910.
עיסוקה בסוציולוגיה הוויזואלית
תחום הסוציולוגיה הוויזואלית היה נשי ברובו, כמשתמע מכך, אמריקאן הייתה אחת מן הנשים שעסקו בתחום ופרסמו מחקרים ב"ירחון לסוציולוגיה אמריקאית". אמריקאן הייתה האישה היחידה ללא תואר אקדמי שפרסמה מחקרים בירחון זה ומחקריה הפכו לבעלי השפעה כלל עולמית.
תרגיל בהתעוררות (שיר)
רקע וכתיבה
לתשומת לב מיוחדת זכה שיר הנושא של האלבום, הן בשל שיתוף הפעולה של שבן עם זמרת נחשבת כאלברשטיין, והן בשל תוכן השיר המבוצע כדואט בין אלברשטיין לשבן. מתוך מילות השיר עולים מושגים הקשורים במלחמה ואף באפוקליפסה (בדומה לשיר "האזרח האחד" מאלבומו הקודם של שבן, "עיר") שהעלו מגוון רחב של פרשנויות בנוגע לנושא השיר ולכוונתו.
תנין בורנאו
לא ידוע על תנין זה הרבה, למעט שהוא אנדמי לבורנאו, שם הוא חי במים מתוקים.
הקרב על שלזיה
מניעים
החלטתו של יוסיף סטלין לדחות את המתקפה לכיוון ברלין מפברואר עד אפריל 1945 הייתה נושא למחלוקת בקרב גנרלים סובייטים והיסטוריונים צבאיים, כאשר צד אחד טען כי בפברואר היה לסובייטים סיכוי לכבוש את ברלין הרבה יותר מהר ועם הרבה פחות. אבדות, והשני בטענה שהאפשרות של יחידות גרמניות גדולות (שרידי מערכת הביצורים הצ'כית) שנותרו על האגפים יכלה להביא למתקפת נגד גרמנית מוצלחת ולהאריך עוד יותר את המלחמה. מטרתו של סטלין לעכב את ההתקדמות על ברלין הייתה כנראה פוליטית, שכן היא אפשרה לו לכבוש חלקים ניכרים מאוסטריה במתקפת וינה.
קפאלימה
גאוגרפיה
הנופים שסביבה ידועים כאחד היפים בטוגו. העיר שוכנת בתוך אוכף המוקף בגבעות ירוקות. העיר נמצאת בצומת דרכים המובילות לאזורים אחרים בטוגו ולגאנה השכנה.
שפות
כבשה היא השפה המקומית העיקרית, בהיותה לשון פרנקה לכל דרום טוגו. עם זאת, שפות צפון כמו קבייה ,Nawdm וטם ( Kotokoli ) מדוברות גם הן רבות, שכן אוכלוסיות אלה נדדו דרומה. צרפתית, השפה הרשמית של טוגו, מדוברת על ידי כל מי שלמד בבית הספר.
שמורת יער מיסהוהה
שמורת יער מיסהוהה נמצאת בהרים מצפון־מערב לקפאלימה, על הגבול עם גאנה. היא משתרעת על שטח של כ־50,000 דונם, והגובה משתנה בין 250 ל־750 מטרים. השמורה מורכבת מגבעות תלולות ויער עצים חצי נשירים.
הבחירות לנשיאות ארצות הברית 1988
מועמדים דמוקרטים
מסע הבחירות של ג'ו ביידן גם הסתיים במחלוקת לאחר שהואשם בהעתקת נאום של נייל קינוק, מנהיג מפלגת העבודה הבריטית. אף על פי שבכל הנאומים פרט לאחד ביידן נתן קרדיט לקינוק, האחד שבו לא נתן קרדיט צולם ומטה דוקאקיס ניצל זאת. דבר זה גרם לביידן לפרוש מהמירוץ. כעבור 32 שנים, בבחירות לנשיאות ארצות הברית 2020, התמודד ביידן בפעם השלישית לנשיאות (הפעם השנייה הייתה ב-2008) ולאחר שגבר על הנשיא המכהן דונלד טראמפ נבחר לנשיאה ה-46 של ארצות הברית.
הוועידה הדמוקרטית
בנטסן נבחר כדי שהדמוקרטים יוכלו לזכות בכמות האלקטורים הגדולה של טקסס. אולם בגלל מעמדו כפוליטיקאי מבוגר, ומנוסה יותר, כמה דמוקרטים אמרו שבחירתו הייתה טעות, כיוון שהוא נראה כמתאים יותר להיות נשיא מאשר דוקאקיס. במהלך העימות של בנטסן עם דן קווייל, קוויל השקיע את מירב זמנו בלתקוף את דוקאקיס.
מסע בחירות
במהלך הבחירות, בוש ניסה להציג את דוקאקיס כ"ליברל ממסצ'וסטס" שהחזיק בדעות שמאליות ולא הגיוניות. דוקאקיס הותקף על התנגדותו לחיוב כל בתי הספר לקרוא את שבועת האמונים לארצות הברית ועל חברותו באיגוד זכויות האזרח האמריקני. דוקאקיס הגיב ואמר שהוא ליברל גאה ושזאת לא בושה. בוש גם האשים את דוקאקיס בהשקפות חוץ ש"נולדו בהארוורד"- רמז לאליטיזם, לכאורה, של דוקאקיס.
במהלך העימות בינו לבין בנטסן, קווייל ניסה להתחמק מההאשמות הללו וטען שניסיונו הוא בדיוק כמו הניסיון שהיה לג'ון קנדי במהלך מסעו לנשיאות. לכך הגיב בנטסן ב"סנאטור, שירתתי יחד עם ג'ק קנדי. הכרתי את ג'ק קנדי. ג'ק קנדי היה חבר שלי. סנאטור, אתה לא ג'ק קנדי!". לאחר שקווייל מחה על הדברים הללו, בנטסן טען שקווייל היה זה שבחר להשוות, ושההשוואה אינה במקום. אף על פי כן, למרות פגיעה במעמדו של קווייל, ההובלה של בוש לא הפסיקה.
הרפובליקנים הציגו את כישלונו של דוקאקיס בניקוי מפרץ בוסטון. בעימותים, אף על פי שדוקאקיס הצליח בעימות הראשון, בשני בוש ניצח אותו. דוקאקיס חלה בשפעת באותו יום והופעתו בעימות גרמה לו להיות מוצג כקריר ומתנשא. הרגע הכי זכור קרה כשנשאל האם יתמוך בעונש המוות (לו התנגד) אם אשתו תיאנס ותירצח. תשובתו של דוקאקיס התרכזה בעיקר בחוסר ההשפעה של עונש המוות, והתשובה גרמה לו להיתפס כמתנשא.
מרינה ראטנר
רקע משפחתי וראשית חייה
מרינה רטנר נולדה במוסקבה בירת ברית המועצות, בתם הצעירה של זוג אנשי מדע ורוח יהודים. סבה מצד אמה היה שרגא פייבל מרגולין, תלמיד חכם ומו"ל עברי ידוע שעלה לארץ ישראל בשנת 1933 מגרמניה. אמה, קציעה ראטנר-מרגולין (ראטנער-מארגאָלין; 1905–1999), הייתה משוררת יידית. אביה, יבסיי (יהושע) אידלביץ' ראטנר (Евсей (Иегошуа) Иделевич Ратнер; 1900–1978), היה פרופסור לפיזיולוגיה של הצמח, מנהל המעבדה במכון לפיזיולוגיה של הצמח ע"ש ק"א טימיריאזב של האקדמיה למדעים של ברית המועצות במוסקבה. בימי זקנתם, בשנת 1973, עלו בני הזוג לישראל.
קריירה אקדמית
החל משנת 1965 עבדה ראטנר באוניברסיטת לומונוסוב תחת הדרכתו של יעקב סיני במסגרת עבודת הדוקטור שלה, "Geodesic flows on unit tangent bundles of compact surfaces of negative curvature" ("זרמים גאודזיים באגדי יחידה משיקים של משטחים קומפקטיים בעלי עקמומיות שלילית"). לאחר סיום הדוקטורט הייתה ראטנר עוזרת מחקר בבית הספר הפוליטכני במוסקבה. עקב הגשת בקשתה לאשרה לישראל, סולקה ממשרתה. בשנים 1971–1975 כיהנה ראטנר כמרצה באוניברסיטה העברית בירושלים ולימדה בתיכון ליד האוניברסיטה. בשנת 1975 היא קיבלה משרה באוניברסיטת ברקלי, וב-1982 קודמה בה לדרגת פרופסור.
מרינה ראטנר נודעה במחקריה בתחום התורה האֶרגוֹדית. הישגה הגדול ביותר הוא הוכחת שלוש השערות קשורות של מ.ס. ראגונתן, ס.ג. דאני וגריגורי מרגוליס, בסדרה של ארבעה מאמרים שפורסמו בשנים 1990–1991. השערות אלו כיום ידועות בשם משפטי ראטנר. שלושת המשפטים מאפיינים מסלולים זרימות אוניפוטנטיות במרחבים הומוגניים מבחינה טופולוגית, מידתית ומבחינת גבול ההתפלגות על המסלולים. למשפטי ראטנר שימושים רבים בתורת המערכות הדינמיות ובתורת המספרים. לדוגמה תוצאה מיידית שלהם היא השערת אופנהיים (שהוכחה על ידי גריגורי מרגוּליס  כמה שנים לפני הוכחת משפטי ראטנר).
מיכאל תפוח
ביוגרפיה
מתגורר בתל אביב.
מיגינגו
סכסוך בין אוגנדה לקניה
ב-13 במרץ 2009, נערכה פגישה בין שתי הממשלות, שבראשן שרי החוץ של שתי המדינות, מוזס וטנגולה וסאם קוטסה. בפגישה זו, הוסכם כי הדייגים משתי המדינות יורשו לחיות ולקיים מסחר כרגיל, עד שייקבע הגבול. כמו כן, הוסכם על הסגת 48 השוטרים של משטרת אוגנדה שנפרסו על האי.
על רקע החששות כי הסכסוך עלול להשפיע על שיתוף הפעולה בין שתי המדינות ובתוך הקהילייה המזרח-אפריקנית, נשיא אוגנדה, יוורי מוסווני, ונשיא קניה, מוואי קיבאקי, הביעו תקווה כי הסכסוך, כולל זכויות הדיג, ייפתר בהסכמה.
הדינוזאור הטוב
הפקה
במהלך הסרט "למעלה" של פיקסאר מ-2009 היה ניתן להבחין בארבע תמונות שבהם שלושה דינוזאורים וילד אחד, תמונות אלו רמזו על הפקת הסרט. ביוני 2011 הוכרז כי הסרט יופץ ב-27 בנובמבר 2013. ב-20 באוגוסט 2011 הוכרז ב-D23 Expo הבמאי, המפיק, העלילה ומספר פרטים נוספים. ב-24 באפריל 2012 נחשף כי הפצת הסרט נדחתה ל-30 במאי 2014 וכי הסרט ייקרא "הדינוזאור הטוב". ב-12 במרץ 2013 נודע כי תומאס ניומן יכתוב את פסקול הסרט. ב-9 באוגוסט 2013 נחשף במהלך D23 Expo כי בסרט ישתתפו בין היתר לוקאס נף, ג'ון לית'גו, פרנסס מקדורמנד, ביל היידר, ניל פטריק האריס וג'ודי גריר.
ב-12 ביוני 2015 נחשפה רשימת המדבבים הסופית של הסרט עם שינויים רבים בעמדת המדבבים ובעמדת הדמויות. לוקאס נף וג'ון לית'גו הוחלפו בריימונד אוצ'ואה ובג'ק ברייט, פרנסס מקדורמנד היא המדבבת היחידה שנשארה. ובנוסף גם שלושת האחים של ארלו שדובבו על ידי ניל פטריק האריס, ביל היידר וג'ודי גריר נחתכו והוחלפו באח אחד אותו מדבב מרקוס סקריבנר.
ביקורות והכנסות
הסרט זכה לביקורות מעורבות, שרובן חיוביות. האתר Rotten Tomatoes נתן לסרט ציון חיובי של 76% בהסתמך על 178 חוות דעת, שהממוצע של כול אחת מהן היה 6.5/10.
אנדרס בוניפסיו
תחילת ההתקוממות
השלטונות הספרדים חשפו את קיומו של הקטיפונאן ב-19 באוגוסט 1896. מאות חשודים פיליפינים, חלקם חפים מפשע, נעצרו ונאסרו על בגידה. חוסה ריזאל היה אז בדרכו לקובה כדי לשמש כרופא בצבא הקולוניאלי הספרדי בתמורה לשחרורו מדפיטן. שנחשף הארגון ניסה בוניפסיו לשכנע את ריזאל, שהיה על ספינה במפרץ מנילה, לברוח ולהצטרף למרד. ריזאל דחה את הצעת ההצלה שלהם. ריזאל עצמו נעצר על ידי הספרדים לאחר מכן, נשפט והוצא להורג.
מתקפת שלזיה התחתית
המתקפה שלזיה התחתית (ברוסית: Нижне-Силезская наступательная операция) הייתה מתקפה סובייטית בחזית המזרחית של מלחמת העולם השנייה ב-1945, שכללה כוחות של החזית האוקראינית הראשונה בפיקודו של מרשל איוואן קונייב. המתקפה הביאה לנסיגת חיילים גרמנים מרוב שלזיה התחתית וכיתרה כוח גרמני גדול בבירת המחוז, ברסלאו. המתקפה החלה ב-8 בפברואר ונמשכה עד 24 בפברואר, כאשר הסובייטים הפסיקו את המתקפה לאחר שכבשו ראש גשר קטן מעבר לנהר הנייסה ליד פורסט. המתקפה היוותה המשך ישיר למתקפת ויסלה-אודר, שבה גירשו חייליו של קונייב את קבוצת ארמיות A הגרמנית מפולין, שחררו את קרקוב ותפסו ראשי גשר מעל האודר.
רחוב חזון איש
היסטוריה
בשנות ה-80 נמכר שטח "פרדס ברמן" ליזמים פרטיים ונבנתה עליו שכונת "רמת דוד", על שם הרב דוד פוברסקי (שמה הלא-רשמי: "קריית משה"). רבה של השכונה הוא הרב שריאל רוזנברג. עם השנים הורחבה הבנייה באזור ונבנה בו מרכז מסחרי שוקק. בשני מתחמים נפרדים בשכונה הוקמו שתי קריות חינוך לבנים ולבנות. מול השכונה, מזרחית-צפונית למפגש הרחובות חזון איש-עזרא, הוקמה קריית נדבורנה. לאחר הקמת הקריה שונה קטע הרחוב המתחבר לרחוב חזון איש ונקרא רחוב אדמו"רי נדבורנה.
תוצר
"משק" בהקשר זה יכול להיות מוגדר באמצעות כלל האזרחים שלו או באמצעות תחומיו הגאוגרפיים, ובהתאם לשתי אפשרויות אלה קיימות שתי שיטות למדידת התוצר של משק מסוים:
שמשי
ראו גם
}}
טקס פרסי האקדמיה הבריטית לקולנוע ה-56
הסרט "הפסנתרן" זכה בפרס הסרט הטוב ביותר, הבמאי הטוב ביותר לרומן פולנסקי. דניאל דיי-לואיס זכה בפרס השחקן הטוב ביותר על הסרט "כנופיות ניו יורק", וניקול קידמן זכתה בפרס השחקנית הטובה ביותר על הופעתה בסרט "השעות". כריסטופר ווקן זכה בפרס שחקן המשנה על הסרט "תפוס אותי אם תוכל", וקתרין זיטה-ג'ונס זכתה בפרס שחקנית המשנה על הסרט "שיקגו". הסרט "The Warrior" בבימויו של אסיף קפדיה נבחר לסרט הבריטי המצטיין של שנת 2002.
ביום שהאדמה רעדה
הסדרה, המוגדרת כסדרת מדע בדיוני, משתעשעת ברעיונות מדעיים תאורטיים, בעיקר בתחום היקומים המקבילים, גשר איינשטיין-רוזן ומרחב-זמן, וכוללת אזכורים שונים של אנשי מדע ושל עקרונות פיזיקליים כגון לודוויג בולצמן ועקרון הבלתי נבדלים של לייבניץ.
גאומורפולוגיה קרחונית
הקרחון והתהוותו
תרומות אלו מקנות לקרח גמישות ומאפשרות את תנועתו. הקרח ניחן בפלסטיות, המומחש בקידוחים, ההולכים ונסגרים ונעלמים במשך הזמן. המעבר משלג לקרח מתבטא גם בצבע: בעוד שהשלג הטרי והשלג הגרגרי הם לבנים בגלל האוויר הרב האצור בחלליו, הקרח מופיע בגוון כחלחל, ההולך ומתעמק ככל שהקרח מתגבש ומתעבה. חומר בלית, הנמצא לעיתים בקרח, משווה לו צבע אפור. הפרודות בגבישים נערכות באופקים המקבילים למשטח שדה קרח. סידור זה הוא אחת הסיבות המאפשרות את תנועת הקרח. הודות למבנה זה נחשב הקרח למעין סלע, הדומה דמיון מה לסלעי משקע מצד אחד, ולסלע מותמר מצד שני. דמיונו לסלעי המשקע מתבטא בשכוב אופקי מסוים הנובע מהרבדה חוזרת ונשנית, מתהליכי הפשרה וקפיאה בתוך הקרח ומריכוזי בועות אוויר בין השכבות (אם הקרח עבר גיבוש מחודש מואץ אזי שיכוב זה אינו ניכר). הדמיון לסלע המותמר מתבטא בשינויים חוזרים וחלים במסכת הסלע עקב תהליכי לחץ ודיחוס, התגבשויות חוזרות ונשנות של חלקיקיו. מעבר לכך, אופיו משתנה עם שינויי הטמפרטורה.
ביום שהאדמה רעדה
עלילה
לבסוף מתגלה שההסבר לכל האירועים בסדרה הוא קיומו של יקום מקביל, אשר גרסאותיהן המקבילות של גיבורי הסדרה מצאו דרך להגיע ממנו אל היקום המוכר לנו. זאת במטרה לחטוף את נח, בנו של יואל, אשר מתגלה כבעל כוחות מיוחדים.
אפולו ½10: הרפתקה בעידן החלל
פיתוח
בפברואר 2018, נמסר כי הקולנוען ריצ'רד לינקלייטר עתיד לביים סרט המתרחש בתקופת נחיתת "אפולו 11" על הירח בשנות ה-60 של המאה ה-20 על פי תסריט שכתב בעצמו. ביולי 2020, נמסר כי גלן פאוול, ג'ק בלאק, זאקרי לוי, ג'וש ויגינס, מילו קוי, לי אדי, ביל וייז, נטלי ל'אמור, ג'סיקה ברין כהן, סם צ'יפמן ודניאלה גילבוט לוהקו לצוות המדבבים של הסרט.
גאומורפולוגיה קרחונית
הובלת סחף על ידי קרחון
•טיל קרחוניעקב אופי המכניזם והחומר הקרחוני, אין באפשרותו של חומר לנוע בחופשיות בתוך הקרחון. בניגוד להסעה נחלית, אין בארוזיה הקרחונית מיון על פי גודל הגרגר וצורתו. הסחף עשוי להיות מורכב מגושי סלע עצומים (שמשקלם מגיע לטונות רבות) ועד לטיל וחרסיות. משקעים בלתי ממויינים אלה נקראים בשם הכולל טיל קרחוני (glacial till -'מרבץ מורנה') או בשם המציין את הרכבו של חומר זה, 'חרסית גרורות' (boulder clay). אין פירוש הדבר כי בכל משקע קרחוני קיימים גושים עצומי נפח לצד אבקה בלית. קיימות הצטברויות אשר הרוב המכריע של מרכיביהן הוא דק גרגר, לרבות חרסיות, אך בדרך כלל הסחף הוא ערבוב של חומר בלתי ממוין, על כל גדליו, ללא שיכוב או מעבר הדרגתי. כיום פזורים גושי סלע עצומים במקומות רבים שהיו מקורחנים בפלייסטוקן. פניהם מעוגלים וממורקים ועליהם שריטות וחריטות. גושים אלה מכונים גרורות תועים (erratic block /rock), והם מצויים במרחק רב ממקום מוצאם ולרוב בסביבה זרה לגמרי לאופיים הליתולוגי. הגרורות התועים הושקעו כנראה יחד עם חומר דק גרגר רב בזמן הפשרת הקרחונים.
דומיניק מפהאם
דומיניק מפהאם (באנגלית: Dominic Mafham; נולד ב-11 במרץ 1968) הוא שחקן תיאטרון, קולנוע וטלוויזיה אנגלי.
נורמן רוס
שיאן עולם
בתחרות שחייה שנערכה בסן פרנסיסקו, קליפורניה ב-24 בנובמבר 1916 קבע רוס במשחה ל-200 מטר חופשי שיא עולם חדש של 2:21.6 דקות, שיפור לשיא העולם בן ה-5 שנים של צ'ארלס דניאלס מארצות הברית (2:25.4 דקות).
בתחרות שחייה שנערכה בלוס אנג'לס, קליפורניה ב-9 באוקטובר אותה שנה קבע רוס במשחה ל-400 מטר חופשי שיא עולם חדש של 5:14.6 דקות, שיפור לשיא העולם בן ה-7 שנים של ג'ק האטפילד מבריטניה (5:21.6 דקות).
דומיניק מפהאם
קריירה
בנוסף השתתף מפהאם בתוכנית הרדיו "Words and Music" ברדיו 3 של ה-BBC.
יחסי ניו זילנד–שוודיה
יחסים דיפלומטיים
מאז, ניו זילנד יוצגה באופן רשמי בשוודיה באמצעות השגרירות בבריסל, בלגיה, והשגרירות השוודי בקנברה, אוסטרליה מכסה גם את ניו זילנד. קונסוליית כבוד כללית שוודית ממוקמת בוולינגטון, וקונסוליית כבוד באוקלנד.
שלי דובאל
שנות ה-80
התפקיד הבא של דובאל היה ונדי טורנס, בסרט הניצוץ של סטנלי קובריק. ג'ק ניקולסון אמר בסרט הדוקומנטרי Stanley Kubrick: A Life in Pictures שקובריק היה במאי שנהדר לעבוד איתו, אך משום מה עם דובאל הוא הפך "לבמאי אחר". בגלל השיטות המתודיות שלו, לקח שנה לצלם את הסרט, וקובריק ודובאל רבו תכופות. למרות זאת אמרה דובאל לאחר מכן, שהיא למדה יותר מקובריק בסרט הזה מאשר מכל תפקידיה הקודמים. כדי להעניק לסרט את האימה הפסיכולוגית, יצר קובריק אנטגוניזם עם השחקנים בכוונה, ובגלל השינויים התכופים בתסריט, הפסיק ניקולסון לקרוא את כל הגרסאות. קובריק בודד את דובאל בכוונה, ודרש ממנה לחזור על סצנת הבייסבול האייקונית 127 פעמים. דובאל נתנה במתנה לקובריק את קווצות שערה שנשרו מהמתח הנפשי שהייתה שרויה בו במהלך הצילומים.
ב-1981 השתתפה בסרט של טרי גיליאם "שודדי הזמן" בתפקיד פאנזי, וב-1982 קריינה, אירחה והפיקה את תוכנית הטלוויזיה לילדים Faerie Tale Theatre. היא גם שיחקה בשבעה פרקים בסדרה, בדמויות שונות מעולם האגדות, יחד עם שחקנים כמו טרי גאר ורובין ויליאמס. ב-1985 יצרה את הסדרה Tall Tales & Legends, גם היא סדרה אנתולוגית, עבור ערוץ Showtime. דובאל זכתה למועמדות לפרס אמי עבור סדרה זו.
כדורגלנית השנה של אופ"א
פרס כדורגלית השנה של אופ"א (באנגלית: UEFA Women's Player of the Year Award ובעבר UEFA Best Women's Player in Europe Award), הוא תואר אישי בכדורגל נשים הניתן לכדורגלנית המשחקת באחד ממועדוני הכדורגל באירופה, ונחשבת לזו שהייתה הטובה ביותר בעונת הכדורגל החולפת בליגות באירופה או במשחקי הנבחרות הבינלאומיים. הפרס הוכרז בשנת 2013, שנתיים אחרי שפרס כדורגלן השנה של אופ"א נוצר עבור כדורגלנים. נדין אנגרר מגרמניה הייתה הראשונה שזכתה בו.
הקריטריונים לבחירה ושיטת ההצבעה
זהות הזוכה נקבעת על ידי קבוצת מומחים המורכבת ממאמני המועדונים שהגיעו לשמינית הגמר של ליגת האלופות לנשים בעונה הקודמת ומ-20 עיתונאי ספורט מרחבי אירופה המתמחים בכדורגל נשים. כל אחד מהמומחים בוחר שלוש כדורגלניות, שלפי דעתו ראויות לפרס, כשהשחקנית הממוקמת במקום הראשון מקבלת 5 נקודות, השחקנית במקום השני מקבלת 3 נקודות, והשחקנית במקום השלישי נקודה אחת. למאמנים אסור לבחור בשחקניות מהקבוצה שלהם. השחקנית שמקבלת את המספר הרב ביותר של נקודות זוכה בפרס.
שלי דובאל
חיים אישיים
דובאל הייתה נשואה לאמן ברנרד סמפסון בין 1970 ל-1974, אך השניים התגרשו כשקריירת המשחק של דובאל נסקה.
הסכם שארם
מימוש ההסכם
שבוע לאחר החתימה קבוצה ראשונה של 200 אסירים ביטחוניים השתחררה על פי ההסכם, מרבית המשוחררים היו כאלו שכבר ריצו יותר משני שלישים מתקופת מאסרם. בנוסף בוצעה הנסיגה הראשונה במסגרת ההסכם מ-7% מהשטח ביו"ש, שעד-אז היה נתון לשליטה ישראלית מלאה. השטח עבר לשליטה אזרחית של הרשות הפלסטינית, אבל האחריות הביטחונית המשיכה להיות של ישראל (שטח B).
ב-6 באוקטובר 1999 נחתם "פרוטוקול המעבר הבטוח" בין ישראל והרשות הפלסטינית, שבעקבותיו נפתח המעבר ב-26 באוקטובר. המעבר הבטוח פעל למשך שנה, עד לפרוץ האינתיפאדה השנייה.
אומונויה
משפט החמישה
בסוף אוגוסט 1994, בית משפט אלבני גזר עונשי מאסר של 6–8 שנים על חמישה חברים (חבר שישי נוסף מאוחר יותר) באומונויה באשמת בגידה, בגין הדרישה להעניק ליוון את צפון אפירוס, וכן נשיאה לא חוקית של נשק. יוון הגיבה בהקפאת כל הסיוע של האיחוד האירופי לאלבניה, סגרה את גבולותיה עם אלבניה, ובין אוגוסט-נובמבר 1994, גירשה למעלה מ-115,000 מהגרים אלבנים בלתי חוקיים, נתון שצוטט בדו"ח זכויות האדם של משרד החוץ האמריקאי וניתן לרשויות האמריקאיות על ידי המקבילות היווניות. אולם, בדצמבר 1994, יוון החלה להתיר סיוע מוגבל של האיחוד האירופי לאלבניה, בעוד אלבניה שחררה שניים מהנאשמים מאומונויה והפחיתה את עונשם של ארבעת הנותרים. מעצרם נפגע במידה ניכרת בשל ליקויים פרוצדורליים בחיפוש בבתיהם ובמשרדיהם, במעצרם ובמשפטם. לאף אחד מהעצורים לא הייתה גישה לייעוץ משפטי במהלך מעצרם הראשוני. ארבעה מתוך חמשת היוונים באומונויה ציינו כי במהלך מעצרם הרשויות הכפיפו אותם ללחץ פיזי ופסיכולוגי, כולל מכות, מניעת שינה ואיומים בעינויים נוספים. ממשלת אלבניה דחתה טענות אלה. חמשת היוונים האתניים התלוננו גם על חוסר גישה למשפחותיהם במהלך שלושת החודשים הראשונים של חקירתם בת ארבעת החודשים. במהלך משפטם התקיימה מחוץ לבית המשפט הפגנה של קבוצה של כ-100 עורכי דין, עיתונאים ואזרחים יוונים אתניים באלבניה. משטרת אלבניה פיזרה את המחאה ועצרה כ-20 עורכי דין ועיתונאים. חברי אומונויה נידונו לבסוף לתקופות של 6 עד 8 שנים, אשר צומצמו לאחר מכן בערעור.
אדן אזאר
חיים אישיים
אזאר נולד בלה לובייר שבדרום בלגיה, אך גדל בעיירה קטנה במחוז ולוניה. שניים מאחיו, תורגן וקיליאן, גם הם כדורגלנים מקצוענים. הוריהם, קארין ותיירי, היו אף הם כדורגלנים בעברם.
בשנת 2012 חתם אזאר על חוזה חסות עם נייקי. הוא הופיע לפרסומת עבור הנעל "Nike Green Speed II" החדשה לצד מריו גצה, ת'יאו וולקוט, ראהים סטרלינג, כריסטיאן אריקסן וסטפן אל שעראווי בנובמבר 2012.
אימפריה (יצרנית רכב)
היסטוריה
המכוניות הראשונות אשר ייצרה החברה היו של 3,000 סמ"ק, 4,900 סמ"ק ו-9,900 סמ"ק. הדגמים הראשונים של החברה עוצבו על ידי מעצב הרכב הגרמני פול הנזה (Paul Henze).
מרסלו סילבה
קריירת מועדונים
ב-24 ביולי 2010 חתם סילבה באלמריה מליגת העל הספרדית. ב-18 בספטמבר ערך את הופעת הבכורה שלו במועדון, כששיחק 72 דקות בהפסד 1-0 לאספניול במסגרת המחזור השלישי בליגה. ב-5 בפברואר 2011 הבקיע את שער הבכורה שלו במועדון, שער בדקה החמישית בניצחון 3-2 על אספניול במסגרת המחזור ה-22 בליגה. בעונתו הראשונה במועדון היה שותף לירידתו לליגת המשנה. בתחילת עונת לא הרבה סילבה לשחק במדי הקבוצה, ובחצי השני של העונה הושאל לפניארול מליגת העל האורוגוואית. ב-1 במרץ 2012 ערך את הופעת הבכורה שלו במועדון, כששיחק 90 דקות והבקיע שער בניצחון 4-1 על בייה ויסטה במסגרת המחזור הראשון בליגה. הוא ערך 11 הופעות ליגה במועדון, בהן הבקיע שני שערים, ובנוסף לקח חלק בגביע ליברטדורס. בעונת, בה חזר לאלמריה ערך 20 הופעות ליגה והיה שותף לחזרתו של המועדון לליגת העל. בעונה הבאה ערך 2 הופעות ליגה בלבד.
מריה (שפה)
עיצורים
בחלק מהדיאלקטים יש 3 עיצורים נוספים: סותם סדקי [ʔ], כפוף אפי [ɳ] וענבלי רוטט [ʀ].
עקיבא אזולאי
ביוגרפיה
בשנת 1932 נישא לאסתר חרוש, ובשנת 1936 התגייס לנוטרות כדי להגן על היישובים העבריים בירושלים, ונמנה עם ראשוני השומרים בעיר. רוב פעילותו כשומר התרכזה סביב ערביי העיר, ולאחר שרכש את אמונם, כינוהו "אבו דאוד", "מוגרבי" ו"איבן אל ערב".
אנטמן והצרעה
עלילה
סקוט מצליח לשחרר את פים והופ והם מוצאים את המעבדה, בעוד סקוט והופ מסיחים את דעתה של אווה. לאחר מכן, הופ וסקוט ממשיכים להסיח את דעתה של אווה בזמן שהאנק מצליח להיכנס לממלכת הקוואנטים ולחלץ את ג'אנט משם. הצמד נכנס למאבק נוסף עם בורץ' ואנשיו, מה שמאפשר לאווה לפרוץ בחזרה למעבדה ולהתחיל בתוכניתה ובלקיחת האנרגיה של ג'אנט. לואיס, דייב וקורט מגיעים לעזרתם של סקוט והשאר והם מצליחים לעצור את בורץ' ואנשיו כאשר לאנג והופ עוצרים בעד אווה אחרי קרב פיזי אינטנסיבי והרסני. פים וג'אנט חוזרים בבטחה מתוך ממלכת הקוואנטים ואחרי תבוסתה של אווה, ג'אנט מעניקה מעט מאנרגיית החיים שלה לאווה מה שמתחיל לרפא אותה.
ביקורות
באתר IMDb זכה הסרט לציון של כ-7.1/10, בעוד באתר הביקורות העולמי Rotten Tomatoes זכה הסרט לציון של כ-88% "טרי". קונצנזוס המבקרים של האתר כותב: "'אנטמן והצרעה', סרט גיבורי-על מואר וקליל יותר שמונע בידי הכריזמה חסרת המאמצים של פול ראד ואוונג'לין לילי, מציע מרענן חך חיוני ליקום הקולנועי של מארוול".
פדגוגיה דיאלוגית
הדיאלוג הוא גישה, עמדה, ההופכת להכרחית ככל שבני-אדם נעשים יצורים המסוגלים לקיים תקשורת ביקורתית. ככל שאנו נעשים ליצורים קומוניקטיביים יותר, וככל שאנו מסוגלים לשנות את המציאות, כך אנו לומדים לדעת שאנו יודעים. הוא מסייע לנו לחשוב ביחד אודות הדברים שאנו יודעים ואודות אלה שאיננו יודעים, ולפעול מתוך עמדה ביקורתית לשינוי המציאות. תהליך הכרת המציאות שאותה אנו יוצרים היא פעולה הנעשית בצוותא במסגרת חברתית.
חיים קריו
ביוגרפיה
ב-1978 השתתף בהקלטות אלבומו של יגאל בשן "מכת שמש". עוד באותה שנה ניגן סולו גיטרה בלוזי מלא עוצמה בהקלטת השיר "מה יהיה בסופנו", שהופיע באלבום הבכורה של נורית גלרון.
ב-1980 השתתף במופע ובתקליט של יוסי בנאי אני וסימון ומואיז הקטן, בתקליטו של אריק איינשטיין ארץ ישראל הישנה והטובה חלק ד': משירי סשה ארגוב, וניגן בהקלטת השיר "בלדה על אדון כמעט וגברת כבר" מתוך אלבומה השני של יהודית רביץ "גלוי ונעלם".
ב-1982 השתתף בהקלטות אלבומה הרוקי של הזמרת שרי "פסיעה אחת קדימה", באלבומו של אריק לביא "קרוב לפנות בוקר", וכן נערך להשתתפות במחזמר בשם "אברהם אחד" עם אריק סיני, ריקי גל ודודו זר, אך המופע כשל עקב פרוץ מלחמת שלום הגליל.
ב-1983 השתתף בהקלטות אלבומה המצליח של להקת הכל עובר חביבי - "לעבור את הגבול"', ובהקלטות אלבומו של איתן מסורי "לפני שנה".
Are "Friends" Electric?
הוא שיר של הלהקה הבריטית Tubeway Army, מתוך האלבום Replicas. הוא יצא כסינגל במאי 1979 והגיע למקום הראשון במצעד הסינגלים בבריטניה, ונשאר בו במשך ארבעה שבועות. השיר נכתב והופק על ידי סולן הלהקה גארי ניומן.
אלרגיה לניקל
טיפול
ברגע שמאבחנים אלרגיה לניקל, הטיפול הטוב ביותר הוא הימנעות מפריטים משחררי ניקל. 13 הקטגוריות המובילות המכילות ניקל כוללות אביזרי יופי, משקפי ראייה, כסף, סיגריות, בגדים, מטבח ובית, ציוד אלקטרוניקה ומשרדי, כלי מתכת, אביזרים, תכשיטים, סוללות, מכשירים אורתודנטיים וציוד רפואי. מלבד הימנעות קפדנית מפריטים המשחררים ניקל, קיימות אפשרויות טיפול אחרות להפחתת החשיפה. הצעד הראשון הוא הגבלת החיכוך בין העור למתכת. אנשים הרגישים לניקל, עשויים לנסות להגביל את ההזעה בעת לבישת פריטי ניקל, להפחית שחרור ניקל ובכך להקטין את הסיכויים לפתח רגישות או אלרגיה. אפשרות נוספת היא למגן מוצרי אלקטרוניקה, מכשירי מתכת וכלים בכיסויי בד, פלסטיק או אקריליק.
נסיך החלומות (שיר)
רקע
השיר נכתב אודות רודולף ולנטינו, שחקן קולנוע איטלקי, שהלך לעולמו ב-23 באוגוסט 1926, שיחק פעמים רבות בתפקיד המאהב, והפך למושא תשוקה של נשים רבות. לאחר שהזמרת אילנית נבחרה לייצג את ישראל באירוויזיון 1977, הוצעו לה מספר שירים, ובהם "נסיך החלומות", אך השיר נפסל בידי ועדה של רשות השידור, בטענה שהוא "לועזי מדי", ובמקומו נבחר השיר "אהבה היא שיר לשניים".
לשיר בוצעו גרסאות כיסוי ובהם של ירדנה ארזי.
מנהל הבית (מחזה)
ב-1964, יצאה לאקרנים גרסת הסרט של המחזה, המבוססת על התסריט שלא פורסם של פינטר, בבימויו של קליב דונר. בסרט כיכבו אלן בייטס בתפקיד מיק, ודונלד פלזנס בתפקיד דייוויס בתפקידים אותם שיחקו במקור בתיאטרון, ואילו רוברט שו החליף את פיטר וודתורפ בתפקיד אסטון. המחזה ראה אור לראשונה בידי Encore Publishing ובידי Eyre Methuen בשנת 1960. "מנהל הבית" נותר אחד המחזות הידועים והמוצגים ביותר של פינטר.
תוכנית חפרפרת
פרטי התוכנית
תוכנית חפרפרת הוכנה בהנחיית הרמטכ"ל, משה דיין, שגם קבע את שמה. תכנונה לפרטים נעשה בידי סא״ל אברהם טמיר, שהיה קצין המבצעים של פיקוד המרכז.
הר קינזי
הר קינזי ממוקם 9 קילומטרים דרומית-מערבית לנקודת רנפרלי, שבקצה רכס סאפורטרז.
ולטרי בוטאס
2017-2021: מרצדס
ניקו רוזברג, שזכה באליפות בעונת 2016, הודיע חמישה ימים לאחר מכן על פרישה. בינואר הכריזה קבוצת מרצדס כי בוטאס יהיה מחליפו של רוזברג. במרוץ פתיחת העונה סיים מקום השלישי ובגרנד פרי בחריין זינק לראשונה בקריירה מהפול פוזישן. בגרנד פרי רוסיה זינק מהמקום השלישי, אך העפיל למקום הראשון מיד לאחר הזינוק. לאורך כל המרוץ ניהל מאבק צמוד מול סבסטיאן פטל, אך הצליח לשמור על המקום ולסיים את המרוץ כמנצח בפעם הראשונה בקריירה.
Speak Now (Taylor's Version)
רקע
ב-5 במאי 2023, במהלך ההופעה הראשונה מתוך שלוש הופעות ב-"The Eras Tour" בעיר הולדתה, נאשוויל, הודיעה סוויפט על היציאה הקרובה כאשר המסכים מסביב לאצטדיון ניסאן הציגו את תאריך היציאה של האלבום ב-7 ביולי, ולאחר מכן ביצעה קטע אקוסטי של "Sparks Fly". מאוחר יותר, חשפה בפוסט באינסטגרם, "אני אוהבת את האלבום הזה כי הוא מספר סיפור של התבגרות, התרוממות, טיסה והתרסקות... ולחיות כדי לדבר על זה". סוויפט הדגישה את הקשיים שאיתם התמודדה בחייה בזמן שהקליטה את האלבום, ביניהם "כנות אכזרית, וידויים אותם כתבה ביומנה וגעגועים עזים". האלבום אמור לכלול שש רצועות כספת ("From the Vault") שלא יצאו בעבר ובסך הכול 22 שירים. האלבום עצמו חולק לשלושה תקליטים בצבע סגול.
דורה הוייר
דוֹרֶה הוֹיֶר (12 בדצמבר 1911 – 31 בדצמבר 1967) הייתה רקדנית וכוריאוגרפית אקספרסיוניסטית גרמנייה. היא נחשבת "אחת מרקדניות הסולו החשובות ביותר במסורת המחול האקספרסיוניסטי". בהשראת מרי ויגמן, פיתחה הוייר יצירות סולו משלה, וערכה מסעות הופעות נרחבים לפני ואחרי מלחמת העולם השנייה. ויגמן כינתה את הוייר "הרקדנית המודרנית הגדולה האחרונה באירופה".
ביוגרפיה
בשנים 1940–1941 הצטרפה הוייר ל"במת המחול הגרמנית" ("Deutsche Tanzbühne") של הנס נידקן גבהרד בברלין. במהלך מלחמת העולם השנייה, הופיעה הוייר במקומות שונים, ובהם גראץ ב־1943. לאחר המלחמה, החלה לנהל את בית הספר למחול בדרזדן, שהיה של מרי ויגמן, עכשיו תחת השם "סטודיו דורֶה הוייר". מרי ויגמן איבדה את הבעלות על בית הספר מסיבות פוליטיות. בניהול הוייר, חוברה בבית הספר היצירה "ריקודים עבור קתה קולוויץ. האמנית הגרמנייה המבוגרת הזו הייתה מושא הזדהות עבור הוייר, וחלקה את הסתייגותה של הוייר מאלימות ומאליטיזם, ואת הזדהותה עם משוללי הזכויות והמדוכאים. בשנת 1948 נסגר הסטודיו, בגין רפורמת המטבע הגרמני, אשר הקשתה על קבוצות ללא מימון ממשלתי לשרוד.
רציפי האגם ציריך
היסטוריה
העבודות החלו עם הטמנה של 24 מיליון מ"ק של סלעים ובוץ אגני בשטח של 200 אלף מטר רבוע. לשם כך הובאו ספינות ומכונות המיועדות לעבודה מסוג זה. השלב הראשון בעבודה הוא לבנות שובר גלים ואחר כך למלא אותו עם אדמת חוואר. האדמה למילוי הגיעה מחפירות מנהרות לרכבת ומהרחבת הכבישים ברייסבך.
מחוות אקדח
ברזיל
ב-27 בספטמבר 2019, חבר בית הנבחרים אדוארדו בולסונארו (המפלגה הסוציאל-ליברלית) הצטלם מול הפסל "ללא אלימות"  במטה האומות המאוחדות בניו יורק כשהוא עושה את תנועת האקדח.
אליס איב
חיים אישיים
הייתה במערכת יחסים ארוכת-טווח עם המשורר אדם א'וריורדאן, אותו הכירה במהלך לימודיה באוניברסיטת אוקספורד. הזוג נפרד במהלך 2012. ב-14 באוגוסט 2014 התארסה עם בן זוגה וחברה מימי התיכון, המממן אלכס קאופר-סמית'. הזוג נישא ב-31 בדצמבר 2014, אך התגרש בשנת 2017.
יש לה הטרוכרומיה, עינה השמאלית כחולה ועינה הימנית ירוקה.
ילד (פירושונים)
{{פירושונים
פורמולה סטודנט
מקצים בתחרות
האתגר העומד בפני הקבוצות הוא להרכיב חבילה הכוללת רכב מרוץ ותוכנית מכירות שתתאים לקריטריונים הנתונים. את ההחלטה מקבלים צוות שופטים מומחים מתעשיית המכוניות ומרוצי המכוניות. צוות השופטים שופט כל רכב מרוץ על פי הקריטריונים הבאים:
קבוצות משתתפות מישראל
בישראל קיימות ארבע נבחרות מרוצים, שלוש המתחרות עם רכבי מנוע בעירה פנימית (אוניברסיטת בן-גוריון, אוניברסיטת תל אביב והטכניון) וקבוצה אחת עם רכב חשמלי (מכללת אפקה).
רכב ה"פורמולה סטודנט" הראשון בישראל, תוכנן וייוצר על ידי קבוצת הסטודנטים להנדסת מכונות באוניברסיטת בן-גוריון בנגב, באר שבע.
כוכבים ופסים לעד (סרט)
תקציר העלילה
בניו יורק בוחן סוזה את מיטב הנגנים ומקים תזמורת מפוארת. הנגנים לא מורשים להביא את נשותיהם אבל לילי מצטרפת אליהם בתור זמרת.
סירה (ציור)
תיאור
בשנת 1986 הועבר הציור בהשאלה ארוכת טווח למוזיאון ישראל, יחד עם קבוצה גדלה של יצירות נוספות מאת עיזבון האמן. ב-2019 הושאל שוב למוזיאון עבור הצגתו בתערוכה "אריה ארוך: צורת הדבר". ב-26 בינואר 2019 נמכר הציור במכירה פומבית בסכום של $75,000.
מוזיאון האסלאם (הר הבית)
אגפי המוזיאון
המוזיאון נחלק לשלושה אגפים עיקריים: אגף האמנות, אגף הקוראן ואגף האדריכלות.
ישראל (איסי) דורון
ישראל (איסי) דורון (נולד ב-18 במרץ 1962) הוא משפטן וגרונטולוג המלמד בחוג לגרונטולוגיה (מדעי הזיקנה), בבית הספר לעבודה סוציאלית ובפקולטה למשפטים באוניברסיטת חיפה. כיהן כיו"ר האגודה הישראלית לגרונטולוגיה, שימש כראש החוג לגרונטולוגיה באוניברסיטת חיפה וכיום הוא ראש המרכז לחקר ולימוד הזיקנה באוניברסיטת חיפה, וכן משמש כעמית מחקר במרכז טאוב. תחומי התמחותו מתמקדים במשפט וזקנה, זכויות הקשישים, ובאתיקה וזקנה, במדיניות חברתית ובגילנות.
חוק ההגירה והאזרחות (ארצות הברית)
חוק ההגירה והאזרחות של ארצות הברית (באנגלית: Immigration and Nationality Act of 1965, נקרא גם "חוק הארט-סלר", על שם מחוקקיו) נחקק בשנת 1965. חוק זה שינה את אופן חלוקת מכסות ההגירה לארצות הברית. חוק זה מבטל את "נוסחת המוצא הלאומי" שהייתה נהוגה בארצות הברית משנת 1921. החוק הוא אחד מחוקי היסוד בחוקי האזרחות של ארצות הברית.
רקע
החוק של 1965 אוסר את כניסתם של "סוטי מין" למדינה, הגדרה שכללה אז גם הומוסקסואלים, שנחשבו "מעורערים בנפשם" או בעלי "נחיתות פסיכופתית חוקתית". בשנת 1990 התקבל תיקון לחוק המאפשר הגירת הומוסקסואלים.
אוניית המערכה הרוסית פוטיומקין
המרד על האונייה
לאחר ההשתלטות על הספינה היא הפליגה, תחת דגל אדום, אל נמל אודסה, שבו שררה שביתת פועלים כללית. הלווייתו של מנהיג המורדים ואלינצ'וק, שנהרג בעימותים עם קציני האונייה, הפכה להפגנה פוליטית גדולה באודסה, ובמהלכה ירתה האונייה שני פגזים אל מפקדת הצבא הצארי בעיר. הממשלה הצארית דרשה מצוות האונייה להיכנע, שאם לא כן תוטבע הספינה, ושלחה שייטת לעצור את פוטיומקין. המלחים סירבו להיכנע והפליגו לקונסטנצה שברומניה היישר דרך השייטת, שבסופו של דבר לא פתחה עליהם באש. שלטונות רומניה סירבו לתדלק את האונייה, והיא ננטשה לידיהם ב-25 ביוני. רוב אנשי הצוות חזרו לרוסיה רק לאחר מהפכת 1917.
שירות אחר המרד
במלחמת העולם הראשונה, הפנטלימון שימשה יחד עם אוניות מערכה ישנות אחרות. חטיבת אוניות המערכה כללה חמש ספינות: אבסטאפי, יואן זלאטוסט, פנטלימון, טרי סוויאטיטליה ורוסטיסלאב. הרוסים ניסו לעבוד יחד כדי לקבל כוח חזק יותר נגד התקפה של סיירת המערכה יעבוז סולטן סלים. שבועיים לאחר שהכריזה רוסיה מלחמה על האימפריה העות'מאנית ב-2 בנובמבר 1914, הפליג צי הים השחור להפגזת טרבזון ב-15 בנובמבר עם אוניות המערכה אבסטפי, יואן זלאטוסט, פנטלימון, רוסטיסלאב, טרי סוויאטיטליה, הסיירת אלמאס והספינות האחיות פמיאט מרקוריג'ה וקגול, שלוש משחתות ואחת עשרה טרפדות. בבוקר 17 בנובמבר החלה ההפגזה והשייטת הרוסית פנתה מערבה כדי להטביע ספינות טורקיות מול חופי אנטוליה לפני שהחלה לחזור לסבסטופול אחר הצהריים. למחרת, בסביבות הצהריים, נתקלה השייטת הרוסית בסיירת המערכה יעבוז סולטן סלים ובסיירת מידילי (לשעבר ברסלאו) בתנאי ערפל זמן קצר לפני נמל הבית, אשר ביקשה ליירט את הצי הרוסי.
ב-9 בינואר 1915, הצי הרוסי נתקל בסיירות הטורקיות מידילי וחמידייה במזרח הים השחור, כשחזרו מגיחה. המידילי פגעה באבסטפי עם פגז של 10.5 ס"מ על הצריח הקדמי, והשביתה אותו זמנית. בשל המהירות הגבוהה שלהם הצליחו שתי הסיירות הטורקיות להימלט.
בין 18 במרץ ל-9 במאי 1915, הצי הרוסי ביצע שלוש התקפות על ביצורי הבוספורוס. במהלך המתקפה השלישית ב-9 במאי, הגיבה סולטן יעבוז סלים וניסתה ליירט את ספינות המערכה "אבסטפי ויואן זלאטוסט" שהתגלו על ידי המשחתת הטורקית Numune-i Hamiyet. שני הצדדים שטו במקביל ופתחו את הקרב במרחק של 16 ק"מ. המפקד הרוסי, אדמירל אנדריי אברהרדט, העביר את שתי ספינותיו באיטיות ובזיגזג כדי לאפשר לאוניות המערכה טרי סוויאטיטליה ופנטלימון להדביק את הפער. יעבוז סולטן סלים לא הצליחה להגיע מול הכוח הרוסית למרות מהירותה הגבוהה. הפנטלימון הצליחה לפגוע עם שני פגזים בסיירת המערכה לפני שנפסק הקרב לאחר 22 דקות. ניסיונו של אברהרדט לעקוב אחרי סיירת המערכה לא צלח.
לאחר המהפכה
באפריל 1917, לאחר שהצוות שלה הצטרף למהפכה, שונה שם הפנטלימון לפוטיומקין טבריצ'סקי ובסתיו 1917 שונה שמה תחת דגל אוקראינה ל-Borez sa Svobodu ("לוחמי החופש"). ב-29 בדצמבר 1917, הספינה הצטרפה לכוחות צי הים השחור האדום, אך שהתה תמיד בנמל סבסטופול. מאפריל 1918 הספינה החליפה ידיים מספר פעמים. היא נכבשה לראשונה על ידי הצבא האדום, והפכה לרכושה של הרפובליקה העממית האוקראינית. ב-1 במאי 1918 נכבשה סבסטופול על ידי חיילים גרמנים. אחריהם באו הבריטים ב-24 בנובמבר 1918, שיחד עם הצרפתים הפכו את הספינה לבלתי שמישה כשיצאו מהאזור באפריל 1919. במהלך מלחמת האזרחים הרוסית הוא הפך לחלק מהחזית האוקראינית של הצבא האדום ב-29 באפריל 1919, נכבש על ידי חייליו של דניקין ב-24 ביוני 1919 ולאחר הכיבוש מחדש ב-15 בנובמבר 1920 הוא הפך לבסוף לחלק מהצי הסובייטי. הספינה הוצאה משירות משנת 1923 ונמחקה מרשימות הצי הסובייטי ב-21 בנובמבר 1925.
ג'וניור פירפו
לידס יונייטד
את הופעת הבכורה שלו בקבוצה ערך ב-14 באוגוסט 2021, בהפסד 1–5 למנצ'סטר יונייטד. ב-28 בינואר 2023 הבקיע את שער הבכורה שלו, בניצחון 1–3 על אקרינגטון סטנלי במסגרת הסיבוב הרביעי של הגביע האנגלי. ב-25 בפברואר הבקיע את שער הבכורה שלו בפרמייר ליג, שהיה גם שער הניצחון, במשחק מול סאות'המפטון שהסתיים בתוצאה 0–1.
יחסי ספרד–תוניסיה
יחסים כלכליים
בצד הייצוא בולטים הדברים הבאים: דלקים ונפט (23%); מכוניות ורכיבי רכב (8%); דגנים, במיוחד חיטה (5.5%); בדי בגדים (4.4%); ציוד חשמלי (4%); מוצרי פלדה ותוצרתם (3.9%).
סוללת יהלום גרעינית
שימושים
בשל צפיפות ההספק הנמוכה מאוד שלו, יעילות ההמרה והעלות הגבוהה שלו, מכשיר בטא-וולטאי C14 דומה מאוד להתקנים אחרים הקיימים בטא-וולטאיים אשר מתאימים ליישומי נישה הזקוקים למעט מאוד הספק (מיקרו-וואט) במשך מספר שנים במצבים שבהם לא ניתן להשתמש בסוללות קונבנציונליות. הוחלף או נטען מחדש באמצעות טכניקות קציר אנרגיה קונבנציונליות. בשל זמן מחצית חיים הארוך שלה, C14 בטא-וולטאי עשוי להיות יתרון בחיי שירות בהשוואה לבטא-וולטאיים אחרים המשתמשים בטריטיום או באיזוטופים של ניקל. עם זאת, זה כנראה ילווה ב"מחיר" של צפיפות הספק מופחתת.
קרואטיה באיחוד עם הונגריה
רקע
האדונים הפאודלים הקרואטים נאבקו בעצמאות קרואטיה מהונגריה, ובחרו במלך קרואטי חדש: פטאר סוואצ'יץ' ( Petar Svačić) בשנת 1093. הוא הצליח לאחד את הממלכה באזור מרכז דלמטיה ולסלק את אלמוש מסלבוניה (1095). לאחר שלאסלו מת באותה שנה, עלה לשלטון אחיו של הנסיך אלמוש - קאלמאן מהונגריה (Könyves Kálmán, קרואטית: Koloman), שחתם על הסכם שלום עם האפיפיור אורבנוס השני. קאלמאן הוביל צבא לתוך קרואטיה ב-1097. צבאו של פטאר סבצ'יץ' הובס בקרב והוא עצמו נהרג. קאלמאן וכוחותיו נקראו חזרה להילחם בגליציה ב-1099, והאצילים הקרואטים ניצלו את ההזדמנות לשחרר את עצמם מהשלטון ההונגרי.
זכויות להט"ב באיי מריאנה הצפוניים
הגנה מפני אפליה
סעיף §60-20-401 לקוד קובע באומרו כי:"'לכל התלמידים, העובדים וההורים ישנה הזכות להיות נקיים מאפליה והטרדה על בסיס גזע, אמונה, דת, צבע, מין, נטייה מינית, מוצא לאומי, גיל, מעמד תרבותי או סוציו-אקונומי או לקות. עובדים לא ישתתפו או יאפשרו לאחרים לעסוק בכל מעשה של אפליה נגד תלמידים, הורים או עמיתים לעבודה בהתבססות על הגורמים לעיל או כנקמה על מימוש כל אחת מזכויותיהם'."בריונות מוגדרת בקוד בסעיף §60-20-403 תחת הכיתוב:"'כפי שנאמר בתקנה זו, בריונות, הטרדה או הפחדה פירושה התנהגות מכוונת, לרבות התנהגות מילולית, פיזית, כתובה או תקשורת אלקטרונית מכוונת היוצרת סביבה חינוכית עוינת על ידי הפרעה מהותית ליתרונות החינוכיים, ההזדמנויות או הביצועים של התלמיד או עם רווחתו הפיזית או הפסיכולוגית של התלמיד אשר מונעת על ידי מאפיין אישי ממשי או נתפס, לרבות גזע, מוצא לאומי, מצב משפחתי, מין, נטייה מינית, זהות מגדרית, דת, מוצא, תכונות גופניות, מעמד סוציו-אקונומי, מצב משפחתי או יכולת או לקות פיזית או נפשית'."
הקונפדרציה הפרו-בוליביאנית
פרו הצפונית
'עצרת הואורה' התרחשה ב-3 באוגוסט 1836, והיא כללה נציגים מאזורים שונים, כולל חלקים מאמסונאס ולימה. ב-6 באוגוסט אושרה שם החוקה הראשונית של הקונפדרציה, וב-11 באוגוסט מונה, שוב, דה סנטה קרוז ל"מגן מדינת צפון פרו". לאחר שהוענק הכוח הפוליטי המרכזי לדה סנטה קרוז בשני חלקי פרו, הוקמה שלוחה של עצרת הואורה בלימה, וזאת הצהירה נאמנות לפדרציה ובפרט לדה סנטה קרוז. הנשיא תיאם את ההצהרה כך שמיד בסיומה הוא נכנס ללימה בתהלוכת ניצחון, כשהוא 'מקבל' על עצמו את תפקיד "מגן מדינות פרו".
מלחמת הקונפדרציה
סנטה קרוז הבחין ביתרון הצבאי הזמני של הקונפדרציה על צ'ילה, וניצל את המצב כדי להציג פלוגות בסביבת ארקיפה. לאחר מכן, שלח מכתב שלום לשלטונות הצ'יליאנים, ובו כתב שהוא אינו רוצה מלחמה, ואם באמת תתרחש כזו, צ'ילה תפסיד. ממשלת צ'ילה קיבלה את המכתב, והכריזה על הפסקת אש.
הניצחונות הצ'יליאנים וניתוק פרו הצפונית
בסוף שנת 1837 צבא השיקום שהקים דיאגו פורטלס פלש לפרו הצפונית דרך קולומביה וגירש את כוחות הקונפדרציה מהבירה לימה, נשיא המדינה לואיס חוסה דה אורבגוסו (שחתם על הסכם כניסה לקונפדרציה מלכתחילה) הכריז על עצמאותה של פרו הצפונית כמדינה נפרדת מהקונפדרציה, מה שהוביל לניתוק הראשון והחשוב ביותר מהקונפדרציה. לאח שעזבו הכוחות הצ'יליאנים את פרו, סנטה קרוז ואורבגוסו חתמו על הסכם נוסף, שמשאיר את פרו הצפונית כחלק מהקונפדרציה, אך היא תקבל מעמד של אוטונומיה כמעט מוחלטת.
מלחמת פרו-בוליביה
גם השליט החדש של פרו, אוגוסטין גמארה, לא ראה ברעיון האיחוד של פרו ובוליביה רעיון רע, אלא דווקא היה שותף למחשבותיו של סנטה קרוז על האינטרס של מדינה אחת על הרי האנדים. אך בתוכניתו לא ניתן היה ליצור קונפדרציה שבה בבירור לבוליביה השלטון המרכזי, כפי שהיה המקרה של הקונפדרציה הפרו-בוליביאנית. נהפוך הוא, גמארה, יליד קוסקו, ראה בשטח בוליביה כשטח שנלקח בעבר ושייך עדיין לפרו, בהתבסס על הרעיון שלפני שהוקמה הרפובליקה של בוליביה ורפובליקות פרו היו כל תושבי האזור עם אחד - האינקה.
לכן, גמארה החליט שהרעיון הטוב ביותר הוא לספח בכוח את שטח בוליביה אל תוך שטח פרו, כפי שהבוליביאנים עשו לפרואנים ב-1836. הצבא החדש וחלש של פרו פתח במלחמה נגד בוליביה, שעתידה להיקרא "מלחמת בוליביה-פרו", שבעזרתה חשב גמארה שהוא יוכל לספח את שטחי בוליביה תוך כיבוש האזור. המלחמה לא נמשכה זמן רב, וגמארה מת יחד עם חיל הפרשים שלו כאשר נתקלו בהתנגדות עזה מהצד הבוליביאני לאחר שפלשו לשטח המדינה.
אורי בן-הדור
תרגומים
תרגם את ספר " Scorpionul" (העקרב) של הסופר הקומוניסט הדני הנס שרפיג (1956)
יחסי ספרד–תימן
היחסים בין שתי המדינות
שגרירות ספרד בתימן נחנכה באפריל 2006. פתיחה זו ביקשה להגביר את היחסים הדו-צדדיים בין שתי המדינות, תוך מיקוד של שיתוף פעולה כזה בהיבטים מסוימים:
עסקת החלף
היסטוריה וגודל שוק
עסקאות סוואפ התפרסמו לראשונה בשנת 1981, כאשר חברת IBM והבנק העולמי נכנסו להסכם סוואפ. כיום, עסקאות סוואפ נמנות בין החוזים הפיננסיים הנסחרים ביותר בעולם, כאשר בשנת 2010 שווי העסקאות הכולל עלה על 348 טריליון דולר, לפי הבנק להסדרי סליקה בינלאומיים. בעוד ששוק סוואפ המטבע התפתח קודם לכן, שוק סוואפ הריבית (כפי שמצוין בדוגמה לעיל) עקף אותו במשך השנים.
יהושע רבינוב
ביוגרפיה
רבינוב נולד באביב 1904 באחוזה ליד פינסק (אחוזת נובאווישץ'). לפי מקור אחד הוא התחנך ב"חדר מתוקן" ובתיכון רוסי בפינסק, אך לפי אחר סיים את לימודיו בגימנסיה עברית של רשת "תרבות". בגיל 12 היה חבר בתנועת נוער עברית שהייתה בת למפלגת צ"ס. מטרת התנועה הייתה לייסד חברה חקלאית שיתופית בארץ ישראל. הוא סיים את לימודיו ב-1924, עלה לארץ ישראל עם קבוצת בני נוער והתיישב בעין גנים. מאוחר יותר עבר לגליל ללמוד חקלאות, ועבד במקצוע זה ביבנאל, בית-גן ופוריה. אחר כך חזר לקבוצתו מעין גנים שהתיישבה בגבת.
המרכז הישראלי לנפגעי כתות
אודות המרכז
לעוזבי כתות מסייע המרכז בתהליך ההתנתקות מהכת ובשיקום, הכולל תמיכה, הפנייה לגורמים טיפוליים, קבוצות תמיכה, סיוע משפטי ועוד.
פרופריוספציה
פּרוֹפּריוֹספציה (מקורה מהמילה הלטינית proprius - שייך לי) או קולטן מנח היא תחושה עמוקה של הגוף, חישה עצמית של הגוף ביחס לאיברי גוף אחרים ולמרחב.
מוצאים את דורי
עלילה
דורי, אשר מנסה למצוא נואשות עזרה, נלחצת ובכך שוכחת מחבריה. כשהיא נרגעת, היא חוזרת על צעדיה, ומוצאת שורה של צדפות (אשר אימה למדה אותה לעקוב אחר השורה במידה ותאבד) על הקרקע. בעודה שוחה במסלול הצדפות, היא מוצאת את הוריה, צ'ארלי וג'ני. לאחר שהיא פוגשת בהם ומתאחדת עם הוריה, נזכרת דורי במרלין ונמו.
מסרים וביקורות
בסופו המקורי של הסרט, כמה מהדמויות היו אמורות להגיע בסוף לפארק ימי דמוי "סיוורלד" (Seaworld), אולם לאחר שמנהל הקריאטיב ג'ון לאסיטר והבמאי אנדרו סטנטון צפו בסרט התיעודי "בלאקפיש", העוסק בסכנות של החזקת לווייתנים קטלנים בשבי, ושוחחו עם הבמאית שלו, הוחלט לשנות את סוף הסרט.
קסדייה
היסטוריה
הקסדייה מגיעה ממקסיקו הקולוניאלית. בקרב האוכלוסייה האצטקית נהוג היה לאכול טורטייה מקמח תירס במילויים שונים. עם הגעת הקונקיסטאדורים לאמריקה האוכלוסייה המקומית נחשפה למוצרי חלב, וכך השתלבה הגבינה בתוך הקסדייה המסורתית.
אמיר אוחנה
קורות חייו
בטרם נבחר לרשימת הליכוד לכנסת ה-20, במשך כשנתיים, היה אוחנה פעיל ברכישת אג"ח בהנפקות בשוק ההון, בין השאר, בהנפקות של קבוצת דלק ובנק איגוד.
שר המשפטים
ב-23 ביולי פיטר את מנכ"לית משרד המשפטים, אמי פלמור, בנימוק שהתנגדה לרפורמות שביקש להעביר במשרד . ב-11 בספטמבר מונתה סיגל יעקבי לממלאת מקום המנכ"לית.
יושב ראש הכנסת
אוחנה נבחר לכנסת העשרים וחמש, וב-29 בדצמבר 2022, עם גיבוש הקואליציה החדשה, נבחר ליושב ראש הכנסת. במהלך טקס השבעתו כיושב ראש הכנסת הודה אוחנה לבן זוגו אלון והצהיר כי הכנסת בראשותו לא תפגע במשפחות להט"ב. במהלך דבריו חברי כנסת מסיעות יהדות התורה ונעם הסיטו את מבטם. במהלך טקסי ימי השואה והזיכרון לראשונה הופיע יושב ראש הכנסת יחד עם בן זוגו, כשאר ראשי השלטון. אוחנה יצא נגד התבטאויות של חבר הכנסת יצחק פינדרוס כנגד הקהילה הגאה. יושב ראש בית הנבחרים האמריקאי היה אורחו של אוחנה בכנסת במהלך מאי 2023. אוחנה היה יושב ראש הכנסת הראשון שנאם בפני פרלמנט בארצות ערב, בעת ביקורו במרוקו ביוני 2023, סיור שהיה בו גם היבט אישי כיוון שאוחנה הוא בן לעדה המרוקאית. אוחנה הוא בין התומכים הבולטים בקואליציה ברפורמת לוין.
עמדותיו
אוחנה הביע פעמים רבות עמדות התומכות בחיזוק ושימור ההתיישבות היהודית ביהודה ושומרון, ובהסדרת בנייה בהתנחלויות, כגון בעניין פינוי עמונה, ובכך שיזם דיונים בנושא הסדרת בנייה בביתו של פצוע צה"ל ממבצע צוק איתן.
אפימתאוס (ירח)
מאפיינים פיזיים
קוטרו הממוצע הוא כ־116 ק"מ. יש על פניו מספר מכתשים הגדולים מ־30 ק"מ. כמו כן יש עליו רכסים ותעלות קטנים וגדולים. צפיפותו הממוצעת היא 0.63 גרם לסמ"ק, ומהירות ההימלטות מעל פניו היא 0.035 ק"מ בשנייה. מסתו וצפיפותו הקטנות מרמזות על כך, שהוא עשוי ברובו מקרח. הטמפרטורה השוררת על פניו היא כ־78 מעלות קלווין.
ארתור לואיס אהרון
הנצחה
המחקר הגניאלוגי הראה כי אביו של אהרון היה יהודי רוסי מהגר, למרות הכחשות המשפחה לאחר מותו. הוא עצמו, לעומת זאת, התפאר בכך מול חבריו בטקסס בהזדמנויות רבות. הוא הונצח ב AJEX בהנדון, לונדון בתור אחד מתוך שלושה יהודים מקבלי צלב ויקטוריה במהלך מלחמת העולם השנייה (האחרים הם טומי גולד מהצי המלכותי וג'ון קנילי מהמשמר האירי). כדי לסמן את האלף החדש, ארגון העיר לידס "סיביק טראסט" ארגן הצבעה כדי לבחור פסל לציון האירוע, ולפרסם גיבורי עברה של העיר. ארתור אהרון ניצח בהצבעה. הפסל ממוקם על כיכר בקצה הצפוני של מרכז העיר, קרוב לתיאטרון מערב יורקשייר, ונחשף ב-24 במרץ 2001 על ידי מלקולם מיצ ' ם, הניצול האחרון של המטוס. פסל ברונזה בגובה חמישה מטרים של גרהאם איבסון מציג את אהרון עומד ליד עץ, כאשר עליו מטפסים בהדרגה שלושה ילדים המייצגים את חלוף הזמן בין 1950 ל-2000, עם הילדה האחרונה משחררת את יונת השלום, המייצגת חופש אותו עזר להבטיח בהקרבתו.
פנג'שיר
פַּנְגְ'שיר (בפרסית/דארי: پنجشیر) הוא אחד מבין 34 מחוזות אפגניסטן. המחוז ממוקם במזרח אפגניסטן בתוך רכס הרי הינדו-כוש. פנג'שיר הפך למחוז עצמאי מפרוואן רק בשנת 2004, אך לאזור חשיבות גדולה בהיסטוריה של אפגניסטן עוד שנים קודם לכן. בירת המחוז היא העיר באזארכ. אוכלוסיית המחוז מונה 153,500 איש (נכון לרישום משנת 2015) ושטחו 3,610 קילומטרים רבועים. מנהיג הברית הצפונית, אחמד שאה מסעוד, כונה "האריה מפנג'שיר" על שם מוצאו.
Born This Way (שיר)
ביקורות
מעריצים ומבקרים, כתבו על דמיון בין השיר לבין השיר של מדונה, "Express Yourself". מבקרים רבים כתבו שהדמיון הרב בין השירים יפגע בשיר, בעוד אחרים אמרו ש-"Born This Way", היא יצירה נפרדת לגמרי. ניל מקורמיק, כתב במגזין דיילי טלגרף, שהדמיון בין השירים יפגע בהיותה של גאגא יוצרת. הוא טען שהשיר הוא "כתיבה מחדש של השיר של מדונה, עם נגיעות של "Vouge", שזה קצת יותר מדי מדונה בשביל מישהי שמנסה ליצור לעצמה זהות שונה בתור 'המדונה הבאה'".בביקורת על השיר ב-לוס אנג'לס טיימס, נאמר שלשיר יש מסר שונה לגמרי מ-"Express Yourself", והוסיפו כי "וחוץ מזה, איזה להיט פופ אינו ממוחזר משיר אחד מוכר?". גאגא בעצמה הגיבה על ההשוואה ב"תוכנית הערב עם ג'יי לנו". היא אמרה: "קיבלתי אימייל מאנשיה של מדונה, בו הם מביעים תמיכה מלאה על הסינגל..." אחר כך הוסיפה: "אם המלכה אומרת שזה יקרה, זה יקרה". בנוסף להשוואות למדונה, ב-22 במרץ טענו מעריצים של להקת הבנות הקוריאנית SNSD כי גאגא העתיקה מהם את השיר.
שחזור דנטלי
הכנת השן
השבת השן לצורה ולתפקוד טובים דורשת שני שלבים:
שחזור בלתי-ישיר
שיטת ייצור נוספת היא ייבוא של קובצי STL ו-CAD שיניים מקוריים למוצרי תוכנה CAD/CAM המדריכים את המשתמש בתהליך הייצור. התוכנה יכולה לבחור את הכלים, רצפי העיבוד ותנאי החיתוך המותאמים לסוגים מסוימים של חומרים, כגון טיטניום וזירקוניום, ולפרוטזות מסוימות, כגון התמודדויות וגשרים. במקרים מסוימים, האופי המורכב של חלק מהשתלים מחייב שימוש בשיטות עיבוד חמישה צירים כדי להגיע לכל חלקי העבודה.
סיווגי חלל
בלאק סיווג את החללים בהתאם לאתר שלהם:
סוגי חומרים
חומרים מרוכבים דנטליים, המתוארים בדרך כלל לחולים כ"סתימות לבנות", הם קבוצת חומרים משוחזרים המשמשים ברפואת שיניים. ניתן להשתמש בהם בשחזור ישיר למילוי החללים שנוצרו מעששת וטראומה, הצטברות קלה לשחזור השיניים שעברו שחיקה (אובדן משטח השן) ומילוי מרווחים קטנים בין השיניים (פורניר לבאלי). מרוכבים דנטליים משמשים גם כשחזור עקיף לייצור כתרים ושיבוצים במעבדה.
'''יתרונות השימוש במלט יונומר מזכוכית:
אחד היתרונות של טיפולי שיניים ממוחשבים כוללת בתוכה את השימוש בקרמיקה מעובדת כלומר קרמיקה הניתנת לשינויים פיזיקליים. הקרמיקה נמכרת בצורתה הלא סופית, כך שיהיה ניתן לערבב אותה יחד עם חומרים מתכתיים אחרים לקבלת תוצרים קשיחים עמידים ומותאמים יותר לרפואת השיניים. הדרכים בהן עושים את השילובים בין החומרים השונים לבין הקרמיקה, הן באמצעות חימום לטמפרטורות גבוהות וערבוב של הפורצלן יחד עם חומרים כימים שונים, לדוגמה ליתיום (Li2Si2O5) וזרקונים דו-חמצני (ZrO2).
איה גורדון נוי
השימוש בטקסט באיור
באיוריה של גורדון-נוי נעשה שימוש רב בטקסט. שימוש זה יוצר חיבור בין האיור לטקסט בספרי ילדים, והופך אותם למעין מקשה אחת, היוצרת קריאה זורמת, עליזה והומוריסטית בספר. יצירתה אף עשויה להיחשב לקומיקס, כפי שמעיד תיאור התערוכה "איורים מפטפטים" שהציגה את איוריה ב-2016 במוזיאון הישראלי לקריקטורה ולקומיקס בחולון: "באיוריה נוכחוֹת תמיד אותיות ומילים – כמרקם, כצלילי רקע או כצורה גרפית. נדמה שהעבודות, המופיעות ברובן לצד טקסטים ספרותיים, מבקשות לספר סיפור החורג מהטקסט שהן מלוות. הן עושות זאת באמצעות כלים חזותיים וטכניקה וירטואוזית, אך באופן מפתיע בוחרות גם לפטפט עם הקוראים בשפה טקסטואלית לכל דבר".
סימי לינטון
תרומותיה
סימי לינטון היא דוברת חשובה בנושא אנשים עם מוגבלויות ומקומם בחברה. מדברת על עידן חדש בו יש דרישה הולכת וגוברת של קבוצה זו לנגישות מלאה והשתתפות בקהילה, במקומות עבודה, מוסדות חינוך, על במות ובכל שטחי החיים, כדי לאפשר לה חיים מלאים ומספקים כשווים בין שווים. משתמשת במושג ableism,אשר כמו סקסיזם או גזענות מצביע על אפליה של בעלי מגבלה לעומת אלו אשר הם חסרי המגבלה. בעוד שבקשר לגזענות וסקסיזם הציבור הרחב מזהה מתי הם קורים, מתריעה על כך שהוא מודע פחות לזו הכלולה ב-ableism, בשל אי הבנה מספקת של הנושא. מפנה את תשומת הלב אל השפה כמייצגת תפיסות חברתיות של דיכוי ודורשת שינוי בכל מה שנוגע להתייחסות למוגבלות. כדוגמה לכך מצביעה על התנגדותה להגדרת אנשים כ"בעלי מוגבלויות" או "בעלי צרכים מיוחדים" משום שהגדרות אלו מעבירות את האחריות לממסד הרפואי מחד- לצורך טיפול וריפוי, ואת האחריות להסתגלות כולה על הפרט- הזקוק לעזרה וטיפול מעצם ההגדרה. בכך רואה התנערות של החברה מאחריותה להתאים עצמה לפרטים שבתוכה, עם כל מה שזה כולל. מבקרת את מערכת "החינוך המיוחד" אשר מרחיקה את האוכלוסייה המוגבלת ומטפלת בקשייה בנפרד במקום למלא תפקיד חברתי של מאפשרת ומשלבת. מפנה גם ביקורת אל האקדמיה אשר כולאת את לימודי המוגבלויות במחלקות הרפואה, חינוך ועבודה סוציאלית. מכירה בתרומתם של העוסקים בתחומים אלו בפיתוח אופני סיוע וריפוי לפרט הזקוק להם אך מזהירה כי הם תורמים בכך לראיית המוגבלות ווהמוגבלים כשוליים בחברה. מצביעה על כך ששילוב חברתי מלא יאפשר לקבוצה זאת לתרום בכל התחומים באופן מגוון ומפרה, אשר ירחיב את אופקי החברה ויוסיף לה נקודות מבט. מבקשת לראות במוגבלים קבוצת מיעוט חברתית אשר יש לה זכויות שוות והחברה, מצידה, מחויבת כלפיה בפתרונות מותאמים ובפתיחות כדי שיוכלו לחיות משוחררים מבושה ומסטיגמות.
כובע פנמה
דגמים מקובלים
כובע פנמה קלוע ידנית מקש עץ הטוקייה המקומי ויש לו שוליים, עם זאת הוא מעוצב במגוון צורות. הצורה המקובלת באקוודור היא דגם ה"אופטימו". זהו כובע שלא עבר קיבוע על אימום, ובעקבות השימוש המצטבר בו, וגלגולו החוזר ונשנה, נוצר במרכז הכתר שלו שביל חיץ בולט. עבור המקומיים באקודור מוגדר כובע זה ככובע פנמה. כאמור, היה זה הדגם השכיח בקרב החברה הגבוהה באימפריה הבריטית. לדגם יש בדרך כלל שוליים ברוחב 6.25-8 סנטימטרים. דגם שכיח נוסף הוא המגבעת הקלאסית, המקבילה בצורתה ובאימומה למגבעות הנמוכות המקובלות באירופה במאה ה-20. השוליים של דגם זה בדרך כלל אינם רחבים יותר מ-7 סנטימטרים וחצי. לעומת דגמים אלה ישנם כובעי ה"פלאנט" או "פלאנטישן", מלשון מטע, שיש להם שוליים רחבים יותר. לחלקם יש כתר נטול צורה וחלקם מקובעים כצורת מגבעת. מקובל שכובע זה נחבש על ידי בעלי המטעים, אם כי בעבר, כובע מסוג דומה היה מקובל בקרב עובדי המטעים.
אל-חירה
אל-חִירָה (בערבית: الحيرة) הייתה ממלכה ערבית שהתקיימה בגבולה הדרום-מערבי של עיראק בין המאה ה-3 לסוף המאה ה-6 (גם עיר בירתה נקראה באותו שם). היא הייתה אחת משתי הממלכות אל-חירה וע'סאן, שתפקידן העיקרי היה להשתתף בהגנה על גבולות המעצמות ביזנץ ופרס הסאסאנית. אל-חירה שבדרום עיראק הייתה זו שתפקידה להגן על גבול פרס הסאסאנית.
זכויות להט"ב בניקרגואה
הכרה במערכות יחסים חד מיניות
לצד אי הכרתה של ניקרגואה במערכות יחסים הומוסקסואליות, ישנה הגבלה בחוקת המדינה המגדירה נישואים כאיחוד הטרוסקסואלי בין גבר לאישה בלבד מאז 2015.
חוק פשעי שנאה
סעיף 36(5) לחוק העונשין, קובע כי קיימות נסיבות מחמירות כאשר אדם מונע מאפליה על רקע נטייה מינית תוך ביצוע עבירה פלילית.